*Általános információk:*

**Tanterv:** Építőművész Alapképzési Szak

**Tantárgy neve: TÁRSADALOM ÉS KULTÚRA**

**Tantárgy kódja:** EPB028MN

**Szemeszter: 5**

**Kreditek száma: 3  
A heti órák elosztása:** 2/0/0

**Értékelés:** félévközi jegy (f)

**Előfeltételek: n.e.**

**Tantárgy felelős: Kigyós Borbála, tanársegéd**

Iroda: 7624 Magyarország, Pécs, Boszorkány u. 2. B-337

E-mail: kigyos.borbala@mik.pte.hu

**Oktatók: Kigyós Borbála, tanársegéd**

Iroda: 7624 Magyarország, Pécs, Boszorkány u. 2. B-337

E-mail: kigyos.borbala@mik.pte.hu

**Tárgyleírás**

A kurzus célja, hogy megismertesse a hallgatókat a kultúra társadalomalakító szerepével, az alkotó ember egyéni felelősségével, és segítse a hallgatókat a társadalmi jelenségek értelmezéséhez szükséges alapvető fogalmak és elméletek elsajátításában. A tárgy keretein belül a hallgatók megismerkedhetnek a társadalmi jelenségek kulturális, művészeti és építészeti vetületével, az alkotói felelősségvállalás fogalmával, a szakma társadalomra gyakorolt hatásaival.. A kurzus kiemelten foglalkozik az iskolázottság szerepével a társadalmi rétegződés alakításában, a rétegződésnek az életstílusra, a fogyasztásra gyakorolt hatásával, valamint a társadalmi struktúra dinamikájával, a mobilitással. A nemzetközi tendenciák bemutatása mellett a kurzus hangsúlyt fektet a magyarországi helyzet elemzésére is. A kurzus során fejlesztjük a szociális érzékenységet és az érzelmi intelligenciát is, amely tulajdonságok elengedhetetlenek a leendő megrendelőkkel, partnerekkel való kommunikáció során. A kurzus egy tanulmány és prezentáció elkészítésével zárul az oktatóval egyeztetett módon.

**Oktatás célja**

A különböző kultúrákat alakító folyamatok megismerése, nagy hangsúlyt fektetve a művészetek és a vizualitás társadalomformáló erejére, hozzájárulva ezzel a hallgató különböző művészeti területek és a társszakmák képviselőivel való gördülékeny együttműködéséhez hazai és nemzetközi projektekben egyaránt.

Tanulmány és prezentáció gyakorlása.

**Tantárgy tartalma**

A szemeszter során a hallgatók az előadások során megismerkednek a társadalom és kultúra alapfogalmaival, definíciójával. Betekintést nyernek a kultúra kialakulásának elméleteibe, jellemzőibe, evolúciójába. megismerkednek a tér és idő, mint az emberi érzékelés alapélményei, társadalomalakító és térformáló szerepével, a szent és a profán tér jellegzetességeivel, a téralakítás változásaival az ókortól napjainkig és napjaink „szent” tereivel.

Nemzetközi kitekintésben megismerkednek a távol-keleti (Kína, Japán) térszervezés hagyományaival és hatásával napjaink építészetének alakulásában, az észak amerikai kontinens déli régiójának kulturális örökségével és a Bauhaus-i pedagógia és eszmerendszer kontinenseken és kultúrákon átívelő hatásával az amerikai modernista építészetoktatásban.

**Számonkérési és értékelési rendszere**

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A félév sikeres befejezésének feltétele az aktív órai jelenlét, a feladatok határidőre való elkészítése, bemutatása, az alaki és formai követelmények betartása.

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A kurzuson jelenléti ívet vezetünk**, megjelent,** valamint **nem jelent meg** bejegyzéssel. A tantárgy félévközi jeggyel zárul. A félév zárása a 13. héten történik.

**Számonkérések**

Félévközi ellenőrzések, teljesítményértékelések és részarányuk a minősítésben:

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| *Prezentáció* | *max 50 pont* | *50 %* |
| *Esszé* | *max 50 pont* | *50 %* |

**Megszerezhető maximum pont 100p**

**Pótlási lehetőségek módja, típusa (PTE TVSz 47§(4))**

A javításra, ismétlésre és pótlásra vonatkozó különös szabályokat a TVSz általános szabályaival együttesen kell értelmezni és alkalmazni.

**Az aláírás megszerzésének feltétele**

Az aláírás megszerzésének a feltétele, az előadásokon való részvétel, az esszé és a prezentáció elkészítése. A nem elfogadott prezentáció(k) a vizsgaidőszak első két hetében egy alkalommal a tantárgyfelelős által kihirdetett helyen és időpontban javíthatók a TVSZ szerint.

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-55% | 0-39% |

Az aláírás megszerzésének a feltétele, az előadásokon való részvétel, az esszé és a prezentáció elkészítése. A nem elfogadott prezentáció(k) a vizsgaidőszak első két hetében egy alkalommal a tantárgyfelelős által kihirdetett helyen és időpontban javíthatók a TVSZ szerint.

14. hét – aláírás megszerzése (I/N):

-akinek hiányzása eléri a 30 %-ot (bármely okból, igazoltan vagy a nélkül), nem teljesítette a félévet, pótlásra javításra nem jogosult, a tantárgyat egy következő szemeszterben újra fel kell venni.

– félévközi jegy (1,2,3,4,5) -ha a jegy 1, a tantárgy nem teljesült, a tantárgyat egy következő szemeszterben újra fel kell venni.

## Irodalom

Órai jegyzetek, segédletek, kiosztott mintapéldák

[1.] Glasenapp, H. (1987): Az öt világvallás, Gondolat Kiadó

[2.]Kepes Gy. (1979) A látás nyelve. Gondolat, Budapest

[3.]Moholy-Nagy L. (1968) Az anyagtól az építészetig, Corvina Kiadó, Budapest

[4.]Csíkszentmihályi M. (1997) Flow– Az áramlat. A tökéletes élmény pszichológiája, Akadémiai Kiadó, Budapest.

[5.]Jung, C. G. (2006) Az ember és szimbólumai, Göncöl kiadó

**Oktatási módszer**


A tantárgy előadáson és folyamatos kommunikáción alapszik az oktatók és a hallgatók között.  
Módszer:  
1. Előadás órarendi időben a részletes tantárgyi programban meghirdetett féléves tanmenet szerint

2. folyamatos konzultáció órarendi időben a részletes tantárgyi programban meghirdetett tanmenet szerint

3. önálló otthoni munka  
4. önálló kutatás, adatgyűjtés, elemzés

# *Részletes tantárgyi program és követelmények* / Program heti bontásban

|  |  |  |  |  |
| --- | --- | --- | --- | --- |
| Előadás | | | | |
| Okta-tási hét | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat (beadandó, zárthelyi, stb.)** | **Teljesítés ideje, határideje** |
| 1. | Tematika és követelményrendszer megbeszélése, szükséges anyagok és eszközök listájának kiadása. Alapfogalmak, a kultúra kialakulásának elméletei | Órai jegyzet |  |  |
| 2. | Tér és idő, az emberi érzékelés alapélményei | Órai jegyzet |  |  |
| 3. | A téralakítás változása az ókortól napjainkig Európában. A szent és a profán tér | Órai jegyzet, Glasenapp, H. (1987): Az öt világvallás, Gondolat Kiadó |  |  |
| 4. | A mai ember „szent” terei | Órai jegyzet, Jung, C. G. (2006) Az ember és szimbólumai, Göncöl Kiadó |  |  |
| 5. | Művészet és társadalom | Kepes Gy. (1979) A látás nyelve. Gondolat, Budapest Csíkszentmihályi M. (1997) Flow– Az áramlat. A tökéletes élmény pszichológiája, Akadémiai Kiadó, Budapest |  |  |
| 6. | A térszervezés hagyományai a Távol-Keleten (Japánban és Kínában) | Órai jegyzet, Glasenapp, H. (1987): Az öt világvallás, Gondolat Kiadó |  |  |
| 7. | Képzőművészet és iparművészet egysége- a művészet társadalmi szerepe Japánban | Órai jegyzet |  |  |
| 8. | Az észak- amerikai kontinens afro-amerikai lakosságának kulturális öröksége | Órai jegyzet |  |  |
| 9. | őszi szünet | őszi szünet |  |  |
| 10. | Bauhaus-i pedagógia és eszmerendszer öröksége, társadalomformáló szerepe | Órai jegyzet, Moholy-Nagy L. (1968) Az anyagtól az építészetig, Corvina Kiadó, Budapest |  |  |
| 11. | A magyar kultúra kapcsolódási pontjai különböző kultúrákkal | Órai jegyzet |  |  |
| 12. | Szimpózium- hallgatói prezentációk | prezentáció | prezentáció | 12. hét |
| 13. | Szimpózium- hallgatói prezentációk | prezentáció | prezentáció | 13. hét |
| 14. | Szimpózium- hallgatói prezentációk | prezentáció/tanulmányok leadása | prezentáció/tanulmányok leadása | 14.hét |
| 15. |  |  |  |  |



Pécs, 2024.08.25. ..……………………….

tantárgyfelelős